Συνελήφθη γύρω στις 8 χθες βράδυ, βάσει δικαστικού εντάλματος και τέθηκε υπό κράτηση, γυναίκα ηλικίας 55 χρόνων σχετικά με διερευνώμενη υπόθεση κλοπής χρηματικού ποσού από Συνεργατικό Τραπεζικό Ίδρυμα.

Συγκεκριμένα, στις 8 Ιανουαρίου, 2018, η γυναίκα είχε επισκεφθεί το συγκεκριμένο τραπεζικό ίδρυμα για ανάληψη μεγάλου χρηματικού ποσού από το λογαριασμό της. Όπως διαπιστώθηκε από τις εξετάσεις, στη γυναίκα είχε δοθεί μεγαλύτερο χρηματικό ποσό (40 χιλιάδες περισσότερες), από αυτό που είχε ζητήσει, με αποτέλεσμα αυτή να το παραλάβει και να φύγει από την τράπεζα. Μάλιστα δεν δέχεται να τις δώσει πίσω.

Η 55χρονη οδηγήθηκε σήμερα ενώπιον του Επαρχιακού Δικαστηρίου Λευκωσίας, το οποίο εξέδωσε εναντίον της διάταγμα τετραήμερης κράτησης.

Το ΤΑΕ Λευκωσίας συνεχίζει τις εξετάσεις.



Διαβάστε επίσης: